***1.pielikums***

***Valdības izvirzītās darbības prioritātes 2014. gadā***

***un to īstenošanai plānotie pasākumi:***

1. Veidot zināšanu ekonomiku, pateicoties ieguldījumiem izglītībā, spēcīgu laikmetīgu nacionālo identitāti, nodrošinot latviešu nācijas, valodas un kultūras pastāvēšanu un attīstību.
   1. Jauna pedagogu darba samaksas aprēķināšanas modeļa izveide un pedagoga darba samaksas paaugstināšanas grafika sagatavošana. (IZM)
   2. Jauna, uz zināšanām, prasmēm un vērtībām balstīta, pamatizglītības standarta izstrāde. (IZM)
   3. Augstākās izglītības finansēšanas modeļa pilnveidošana, balstoties uz esošā modeļa izvērtēšanas rezultātiem, ar mērķi panākt konkurētspējīgu un uz darba tirgus pieprasījumu orientētu augstākās izglītības piedāvājumu. (IZM)
   4. Latvijas zinātnes strukturālo reformu īstenošanas priekšlikumu izstrāde, t.sk. bāzes finansējuma zinātniskajiem institūtiem piešķiršanas kritēriju pārvērtēšana, lai mazinātu institucionālo fragmentāciju, nodrošinātu zinātnisko ekselenci un inovāciju pārnesi. (IZM, EM)
   5. Latvijas Nacionālās bibliotēkas darbības uzsākšana jaunajā ēkā, veidojot to par modernu pasaules līmeņa zinātnes, kultūras un izglītības centru, t.sk. īstenosim LNB jaunās ēkas atklāšanas pasākumu kopumu. (KM)
   6. Jauna Profesionālas izglītības likumprojekta izstrāde, lai stiprinātu profesionālās izglītības konkurētspēju un lomu darba tirgū. (IZM)
2. Sekmēt sabiedrības uzticēšanos valsts varai, kas ir balstīta uz tiesiskuma stiprināšanu, sabiedrības līdzdalību valsts pārvaldes procesos un kvalitatīvu valsts pārvaldes uzdevumu īstenošanu.
   1. Izstrādāt grozījumus likumā "Par tiesu varu", tiesu darba efektivizācijai, ar mērķi izlīdzināt tiesu noslodzi un sekmēt lietu izskatīšanas termiņu samazināšanos un nodrošināt to paredzamību (stabilitāti). (TM)
   2. Sabiedrisko mediju turpmākās attīstības scenāriju izstrāde, radot labvēlīgus apstākļus to pastāvēšanai un konkurētspējai. (KM)
   3. Vienotā tiesību aktu projektu izstrādes un saskaņošanas portāla koncepcijas izstrāde un īstenošanas uzsākšana. (VK)
   4. Valsts pārvaldes attīstības pamatnostādņu 2014-2020.gadam pieņemšana ar mērķi nodrošināt konkurētspējīgāku valsts pārvaldi, īstenojot kompleksu pieeju efektīvai cilvēkresursu izmantošanai, valsts funkciju optimizēšanai, t.sk., nodrošinot valsts pārvaldes cilvēkresursu skaita samazināšanu un ietaupītos valsts budžeta līdzekļus novirzot valsts pārvaldē strādājošo darba samaksas konkurētspējas paaugstināšanai. (VK, FM)
3. Motivēt ikvienu iesaistīties ekonomiskajās aktivitātēs, lai nodrošinātu cienīgu darbu, saņemtu atbilstošu atlīdzību un novērtējumu, mazinot ienākumu nevienlīdzību.
   1. Priekšlikumu izstrāde tālākai rīcībai, novērtējot 2013.gadā veiktās izmaiņas darbaspēka nodokļos nevienlīdzības mazināšanai. (FM)
   2. Iedzīvotāju ienākuma nodokļa likmes samazināšana 2015.gadā no 24% uz 23% un 2016.gadā uz 22%, kā arī diferencēta ar iedzīvotāju ienākuma nodokļa neapliekamā minimuma ieviešana. (FM)
   3. Izstrādāsim piedāvājumu minimālajai mēneša darba algai 2015.gadā. (LM)
   4. Ar mērķi stiprināt jauniešu nodarbinātības izredzes, sniegsim atbalstu nodarbinātībā, izglītībā vai apmācībās neiesaistītiem jauniešiem. (LM)
   5. Bezdarbnieku un darba meklētāju mērķa grupas 50+ (no 50 gadiem līdz pensionēšanās vecumam) biežāka iesaistīšana Nodarbinātības valsts aģentūras īstenotajos aktīvajos darba tirgus pasākumos, kuri ir finanšu ietilpīgi (apmācībās, subsidētajā nodarbinātībā, algotajos sabiedriskajos darbos). (LM)
   6. Ar mērķi stiprināt nodarbinātības izredzes, atbalsta sniegšana bijušajiem A/S "Liepājas metalurgs" darbiniekiem, nodrošinot iespējas piedalīties profesionālās apmācības, pārkvalifikācijas vai kvalifikācijas paaugstināšanas pasākumos; neformālās izglītības (tajā skaitā valsts valodas) apguvē; subsidētās nodarbinātības pasākumos sociālās atstumtības riska grupām; konkurētspējas paaugstināšanas pasākumos (lekcijas, individuālās konsultācijas) un reģionālās mobilitātes pasākumā. (LM)
   7. Piedāvājuma izstrāde minimālā ienākuma līmeņa noteikšanai. (LM)
   8. Līdz 2014.gada 1.oktobrim pabeigsim esošo kapitālsabiedrību, kas īsteno valsts atbalsta un attīstības programmas finanšu instrumentu veidā apvienošanu un uzsāksim valsts atbalsta un attīstības finanšu instrumentu programmu īstenošanu saskaņā ar valsts atbalsta un attīstības programmu īstenošanas laika grafiku 2014.gadam. Uzsāksim 2015.gada finanšu instrumentu valsts atbalsta un attīstības programmu nosacījumu izstrādi.(FM)
   9. Sagatavosim un iesniegsim Ministru kabinetā informatīvos ziņojumus par ES fondu apguves rādītājiem, nepieciešamības gadījumā piedāvājot risinājumus neapgūto līdzekļu pārdalei un nosakot finanšu disciplīnas pasākumus neapguves risku mazināšanai. (FM)
   10. Kredītresursu nodrošināšana (kredītfonda izstrāde) ar samazinātu procentu likmi ES finansēto projektu īstenošanai. (ZM)
   11. Uzņēmējdarbības aktivitāšu, kuru darbība sekmē ilgtspējīgu vietējo patēriņu, nodarbinātības un ekonomiskās aktivitātes pieaugumu valstī, atbalstīšana un popularizēšana. (ZM, EM, FM)
4. Veicināt Latvijas tautas ataudzi, veidojot demogrāfijas ceļa karti, nodrošinot atbalstu un piemērotu vidi bērnu audzināšanai un izglītošanai, lai iedzīvotāji atgrieztos Latvijā.
   1. Izvērtēsim un iesniegsim Demogrāfisko lietu padomē:

1) izvērtējuma projektu par pamatnostādņu "Ģimenes valsts politikas pamatnostādnes 2011.-2017.gadam" īstenošanu 2012.-2014. gadā;

2) Rīcības plāna projektu pamatnostādņu "Ģimenes valsts politikas pamatnostādnes 2011.-2017.gadam" īstenošanai 2015.-2017.gadam, iezīmējot politikas attīstības prioritātes 2018.-2020.gadam. (LM)

* 1. Daudzbērnu ģimenes kartes izveidošana, lai nodrošinātu atvieglojumus dažādu pakalpojumu pieejamībai. (SIF)
  2. Primārās veselības aprūpes attīstības plānu 2014.-2016.gadam apstiprināšana Ministru kabinetā, paredzot tajā īstenojamo pasākumu kopumu ģimenes ārstu, zobārstniecības un veselības aprūpes mājās pakalpojumu pilnveidei, lai uzlabotu primārās veselības aprūpes pakalpojumu pieejamību, stiprinātu primārās veselības aprūpes kvalitāti un ģimenes ārstu prakšu lomu slimību prevencijā, kā arī veicinātu pacientu rūpes par savu veselību. (VM)
  3. Koncepcijas par adopcijas un ārpusģimenes aprūpes sistēmu pilnveidošanu risinājumu izvēlei izstrāde, lai palielinātu materiālo atbalstu aizbildņiem (pabalstu aizbildnim par bērna uzturēšanu un atlīdzību aizbildnim par pienākumu pildīšanu); veicinātu adoptētāju līdzvērtību bioloģiskajām ģimenēm valsts finansiālā atbalsta kontekstā (tiesības adoptētājiem saņemt valsts sociālos pabalstus līdzvērtīgi bioloģiskajām ģimenēm); izvērtētu iespēju ieviest specializēto audžuģimeņu institūtu („profesionālās audžuģimenes”) un pārskatītu atbalstu audžuģimenēm. (LM)
  4. Izstrādāti Ministru kabineta noteikumi par galvojumu sniegšanu ģimenēm ar bērniem pirmā mājokļa iegādei, nodrošinot sabiedrības daļas - ģimeņu ar bērniem - pamatvajadzības un veidojot drošu vidi bērnu attīstībai. (EM)

1. Stiprināt piederību Latvijai un nacionālo identitāti sabiedrībā un diasporā, sekmējot sabiedrības saliedētību un veicinot latviešu valodas lietojumu. Stiprināt ārvalstīs dzīvojošo Latvijas pilsoņu saites ar dzimteni.
   1. Pedagogu profesionālās pilnveides kursu skolotājiem nodrošināšana, lai uzlabotu viņu prasmes darbā ar reemigrējušiem bērniem, tādējādi mazinot šķēršļus ģimeņu ar bērniem reemigrācijai.(IZM)
   2. Latvijā dzīvojošo mazākumtautību pārstāvjiem un nepilsoņiem latviešu valodas apmācību nodrošināšana, lai stiprinātu piederību Latvijai un sekmētu sabiedrības saliedētību. (SIF, IZM)
   3. Latviešu valodas apmācību nodrošināšana reemigrantiem un viņu ģimenes locekļiem, īstenojot Reemigrācijas atbalsta pasākumu plānu 2013.-2016.gadam, lai mazinātu šķēršļus reemigrācijai un integrācijai izglītības sistēmā vai darba tirgū Latvijā. (SIF)
   4. Priekšlikumu izstrāde par prioritārajiem pasākumiem, lai proaktīvi stiprinātu valsts valodas politikas uzraudzību valstī un lai sekmētu sabiedrības saliedētību un latviešu valodas lietojumu. (TM)
2. Nodrošināt Latvija 2030 un NAP2020 prioritāšu pārnešanu ES fondu investīciju aktivitātēs, efektīvākas ES fondu sistēmas ieviešanu un investīciju uzsākšanu, lai īstenotu ekonomikas izrāvienu un darbavietu radīšanu.
   1. Sagatavosim ES fondu plānošanas dokumentus (partnerības līgums un darbības programma), lai uzsāktu sarunas ar EK un saskaņosim ar EK ES fondu plānošanas dokumentus (partnerības līgums un darbības programma) nodrošinot to oficiālu apstiprināšanu. (FM)
   2. Izstrādāsim un iesniegsim apstiprināšanai Ministru kabinetā likumprojektu "Eiropas Savienības struktūrfondu un Kohēzijas fonda 2014. - 2020.gada plānošanas perioda vadības likums" un tam pakārtotos Ministru kabineta noteikumus (izņemot par specifiskā atbalsta mērķa ieviešanu) (FM)
   3. Programmas „Izaugsme un nodarbinātība” specifisko atbalsta mērķu īstenošanas uzsākšana 2014. gada I pusē: valsts galveno autoceļu rekonstrukcija un sasaiste ar TEN-T; jauniešu bezdarbnieku nodarbinātības veicināšana un profesionālās izglītības programmu īstenošana, kā arī infrastruktūras modernizācija; cilvēkresursu attīstība zinātnē un granti pēcdoktorantūras pētījumiem; energoefektivitātes veicināšana publiskajās un dzīvojamās mājās; depozītu sistēmas izveide dzēriena iepakojumam; uzlabot valsts reģionālo autoceļu kvalitāti; veselības aprūpes tīklu vadlīniju un kvalitātes kontroles sistēmas izstrāde prioritārajās jomās; nacionālas nozīmes kultūras un sporta infrastruktūras attīstība. (FM, EM, VARAM, IZM, SM, KM)
   4. Latvijas Lauku attīstības programmas 2014.-2020.gadam un Rīcības programmas Zivsaimniecības attīstībai 2014.-2020.gadam, kā arī Lauksaimniecības garantiju fonda ieviešanas nosacījumu saskaņošana ar Eiropas Komisiju. (ZM)
   5. Baltijas valstu kopīga projekta pieteikuma sagatavošana „Rail Baltica” dzelzceļa līnijas attīstībai un „Rail Baltica” projekta īstenošanas uzsākšana sadarbībā ar Igauniju un Lietuvu. (SM)
3. Pabeigt gatavošanos Latvijas 2015. gada prezidentūrai ES Padomē, definējot prezidentūras virsmērķus un politiskās prioritātes un izveidojot nepieciešamo institucionālo un loģistikas atbalsta struktūru kā investīciju Latvijas nākotnes konkurētspējas palielināšanai.
   1. Latvijas prezidentūras ES Padomē laikā notiekošo pasākumu organizatorisko sagatavošana, t.sk. sagatavot Latvijas prezidentūras ES Padomē kultūras un publiskās diplomātijas programmu. (ĀM)
   2. Latvijas prezidentūras ES Padomē prioritāšu definēšana un sešu mēnešu darba programmu izstrāde, kā arī  Latvijas prezidentūras ES Padomē provizorisko kalendāra sagatavošana un apstiprināšana Ministru kabinetā. (ĀM)
4. Stiprināt reģionus un nodrošināt to attīstību.
   1. 2014.-2020.gada plānošanas perioda pārrobežu un transnacionālās sadarbības programmu izstrāde reģionu sociāli ekonomiskās attīstības veicināšanai, īstenojot kopīgus projektus sadarbībā ar kaimiņvalstu reģioniem. (VARAM)
   2. Jauna pašvaldību finanšu izlīdzināšanas likumprojekta izstrāde. (VARAM, FM)
   3. Priekšlikumu izstrāde "Pilsētvides" ieviešanai ES fondos 2014.-2020.gadam, nodrošinot uzņēmējdarbības infrastruktūras attīstību, degradēto teritoriju sakārtošanu un energoefektivitātes uzlabošanu reģionos. (VARAM)
   4. Priekšlikumu sagatavošana atbalsta pasākumiem mazo lauku skolu pastāvēšanai izglītības iestāžu tīkla sakārtošanas kontekstā. (IZM)
   5. No plānošanas reģioniem pārņemto pakalpojumu līgumu inventarizācija un pārskatīšana, vietējo un starppilsētu, autobusu un vilcienu reisus salāgošana un vienotu tarifu politiku visa veida ārpilsētas sabiedriskajā transportā izveidošana, lai uzlabotu iedzīvotāju mobilitātes iespējas un nodrošinātu pieejamus sabiedriskā transporta pakalpojumus visā valsts teritorijā. (SM, VARAM)
   6. Sagatavosim priekšlikumus vidēja termiņa budžeta ietvara 2015., 2016. un 2017.gadam likumprojektā ar nosacījumiem, kas nodrošina pašvaldībām stabilu ieņēmumu pieauguma tempu, nosakot iedzīvotāju ienākuma nodokļa ieņēmumu sadalījumu starp pašvaldību budžetiem un valsts budžetu vidējā termiņā. (FM)
   7. Atbalsta modeļa nepieciešamās infrastruktūras ražošanas attīstībai un investīciju piesaistei izstrāde un iesniegšana Ministru kabinetā. (EM)
5. Turpināt uzlabot uzņēmējdarbības vidi, mazinot administratīvo slogu, nodrošinot Latvijas uzņēmēju un ārvalstu investoru tiesību aizsardzību un pilnveidojot maksātnespējas tiesisko regulējumu
   1. Iesniegts Ministru kabinetā pasākumu plāns uzņēmējdarbības vides uzlabošanai, paredzot pasākumus nekustamā īpašuma reģistrēšanā, nodokļu un tieslietu jomās, ņemot vērā 2014.gada uzņēmēju aptaujas rezultātus par administratīvo procedūru ietekmi uz uzņēmējdarbības vidi Latvijā, "klusēšanas - piekrišanas" principu ieviešanu, Doing Business un Globālās konkurētspējas indeksa reitingus. (EM)
   2. Maksātnespējas tiesiskā regulējuma pilnveidošana, novēršot praksē konstatētos trūkumus un nodotu Maksātnespējas administrācijai kompetenci administratīvo sodu piemērošanai maksātnespējas jomā. (TM)
   3. Priekšlikumu par jaunu AER ražošanas atbalsta shēmu izstrāde un iespēju izvērtēšana samazināt enerģijas izmaksas energoietilpīgai rūpnieciskai ražošanai, īstenojot diferencētu elektroenerģijas tarifu mehānismu, sagatavojot Enerģētikas politikas pamatnostādnes 2014.-2020.gadam. (EM)
   4. Priekšlikumu izstrāde un ieviešana ārējo normatīvo aktu grozījumu skaita un apjoma samazināšanai, t.sk., tiesiskā regulējuma pārmērīgas jaunrades mazināšanai, kā arī radot priekšnoteikumus pārāk detalizēta un sīkumaina tiesiskā regulējuma novēršanai. (TM, visas ministrijas)
   5. Tiesību aktu projekta sākotnējās (*ex-ante*) ietekmes novērtējuma ziņojuma (anotācijas) sistēmiska, vispusīga un samērīga izvērtēšana, ar mērķi nodrošināt kvalitatīvu, ērtu un administratīvo slogu izvērtējošu tiesību normu jaunradi, uz pierādījumiem balstīta lēmumu pieņemšanu, izmaksu un ieguvumu samērojamību. (VK, TM, EM, ĀM)
   6. Latvijas iestāšanās OECD sarunu sākotnējā memoranda oficiāla iesniegšana OECD sekretariātam un efektīvu pievienošanās sarunu ar OECD koordinēšana, vadīšana un realizēšana. (ĀM)

* 3

1. Īstenot pasākumu "Rīga – Eiropas kultūras galvaspilsēta 2014".
   1. Sadarbībā ar nodibinājumu „Rīga 2014” „Rīga – Eiropas kultūras galvaspilsēta” programmu īstenošana. (KM)
   2. Latvijas kā starptautiskā tūrisma galamērķa popularizēšanas pasākumu īstenošana atbilstoši Latvijas Tūrisma mārketinga stratēģijā 2010.-2015.gadam noteiktajam, lai piesaistītu papildu tūristu plūsmu. (EM)
2. Pabeigt *Zolitūdes traģēdijas lietas* izmeklēšanu un no Būvniecības likuma izrietošo normatīvo aktu izstrādi un būvnormatīvu ieviešanu, nodrošinot sabiedrības drošību un aizsardzību.
   1. Nodrošināt visus nepieciešamos cilvēku un materiāli tehniskos resursus, lai sekmīgi pabeigtu Zolitūdes traģēdijas izmeklēšanu, nepieciešamības gadījumā, sagatavojot priekšlikumus par papildus līdzekļu pieprasīšanu no budžeta programmas "Līdzekļi neparedzētiem gadījumiem". (IeM, FM)
   2. Regulāra sabiedrības informēšana par *Zolitūdes traģēdijas lietas* izmeklēšanas gaitu. (IeM)
   3. Ministru kabinetā pieņemti no Būvniecības likuma izrietošie normatīvie akti, ieviešot būvniecības procesā jaunas prasības, kas veicinās kvalitātes kontroli, kā arī neatkarīgu būvuzraudzību. (EM)
   4. Eirokodu prasības būvprojektēšanas jomās ieviešana, nodrošinot Eirokodu standartu pieejamību projektēšanā. (EM)